SARL-NUUS - SONDAG 05 JUNIE 2011 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op Amateur Radio Today” en volg die skakels soos aangedui. Let asseblief 
op: Vir oudio via Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTELS 

Dit is met leedwese dat bekend gemaak moet word dat die sleutels van twee 
radioamateurs onlangs stil geraak het. Hulle is: 

Corrie Van Der Westhuizen, ZSACR, op die 29ste Mei, en: 


Wallie Els, ZS6GWE, op Maandag 30 Mei na n kombinasie van drie siektes in 
die laaste tyd. Hy is op Donderdag 2 Mei veras. 


Aan die familie en vriende van die oorledenes ons innige meegevoel. 

(POUSE) 

In die nuus vandag; 

VIER RSA SE 50STE JAAR 

DRINGENDE KENNISGEWING AAN ALLE AMATEUR-GELISENSIEERDES 
SUMBANDILASAT SO67 EN JEUGDAG 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante nuusitems. 


VIER RSA SE 50STE JAAR 


Die Republiek van Suid-Afrika het op 31 Mei 1961 tot stand gekom en om die 
50ste herdenking te vier, sal die Boland Amateurradioklub n spesiale geleenthei- 
dstasie met die roepsein ZS5ORSA bedryf. Dit was reeds op Saterdag 4 Junie 
op die lug en sal vir die volgende twaalf maande tydens spesiale geleenthede 
en kompetisies op die lug wes. @SL s sal via die buro en SA-OSL via die web 
plaasvind. Alle kaarte wat ontvang word sal ook per kaart bevestig word. 


Die Boland Amateurradioklub sal poog om n WAZS 500 oor die tydperk met 
hierdie roepsein te verwerf. 


DRINGENDE KENNISGEWING AAN ALLE AMATEUR-GELISENSIEERDES 


Verlede naweek het OKOSA 34 000 radiolisensies, wat vir die afgelope 365 dae 
onopbetaald was, gekanselleer. Dit sluit alle amateurradiolisensies in waarvoor 
geen betaling vir die tydperk ontvang is nie. Gaan na of u u lisensiegeld betaal 
het, en, indien u nie n geldige, gedrukte, lisensie of n offisiële kwitansie het nie, 
skakel OKOSA by 011 566 3313 of 011 566 3319 tussen 08:30 en 16:00 Maandag 
- Vrydag. Indien u amateurlisensie gekanselleer is, sal OKOSA dit herstel indien 
u bewys van betaling kan verskaf. Indien u nognie betaal het nie, betaal nou 
met gebruik van die inligting en rekeningnommer van u laaste lisensie. 


OKOSA se finansiële afdeling het nie met die lisensie-afdeling oorleg gepleeg nie 
en het summier alle lisensies gekanselleer wat nie vir 365 dae opbetaald was nie. 
Daar moet ook van kennis geneem word dat OKOSA herinneringskennisgewings 
as n welwillendheidsgebaar uitstuur maar die verantwoordelikheid bly by die 
gelisensieerde om te verseker dat die lisensie ten alle tye opbetaald bly. 


Die huidige lisensiegeld is steeds R27 en die nuwe lisensieperiode is van 1 April 
tot 31 Maart. Indien u nie R6,75 vir die drie maande Januarie tot Maart betaal 
het nie, tel dit by die R27, m.a.w. betaal R338,75. 


SUMBANDILASAT SO67 EN JEUGDAG 


As deel van die SARL se jeugdagaktiwiteit op 16 Junie, sluit SA AMSAT by die 
aktiwiteit aan met n spesiale satellietaktiwiteit en kompetisie. Die oorspronk- 
like bakenboodskap sal gedurende twee oggendverbyvlugte uitgesaai word. Elke 
verbyvlug sal ongeveer 10 minute duur en begin om 07:56 en (09:33 SAT respek- 
tiewelik. Die eerste verbyvlug gaan heelwat hoër bokant die horison en ontvangs 
behoort met n eenvoudige antenna en n handstelletjie moontlik te wees. Die 
ontvangsfrekwensie is 435,345 MHz, maar soek na bo en onder om vir Doppler 
toe te laat. Om vir die kompetisie in te skryf, moet deelnemers jonger as 18 jaar 
wees en hulle moet die roepsein wat in die boodskap uitgesaai word herken. Daar 
is verskillende pryse om te wen. Daar is n tweede kompetisie wat vir alle ouder- 
domsgroepe oop is: Kopieer die volledige bakenboodskap of as n mp3-opname 
of volledig neergeskryf. Stuur inskrywings aan saamsat@intekom.co.za. 


JAPAN SKRAAP ALLE TOETS IN MORSE 


Die land wat die rewolusie van geen-kode-lisensiëring so ses dekades gelede begin 
het, het finaal afgesien van die nodigheid van toetse in Morsekode vir amateur- 
radiolisensies. Die Japanese Ministerie van Interne Aangeleenthede het besluit 
om weg te doen met Morsetoetsing vir die Klas 1 en 2 amateurradiolisensies 
vanaf 1 Oktober vanjaar. 


Wat n Japanese weergawe is van n kennisgewing van voorgestelde reëlmaking 
oor die Morsetoets is vroeër vanjaar gehou. Daar was 39 persone wat gereageer 
het. Volgende op n bespreking van die inligting wat uit die reaksies verkry 
is, het die Ministerie aangekondig dat toetse in Morsetelegrafie beëindig gaan 
word. 


Japan was die pionier van die Hoë Frekwensie Geenkode Amateurradio- of Klas 
4 lisensie in die 1950 s maar hulle het nog die Morsevereiste vir die hoër klas 


lisensies behou. 
LUISTER WIE SÊ NOU DAT SELFONE KANKER KAN VEROORSAAK 


Volgens die Wêreldgesondheidsorganisasie kan uitstraling van selfone moontlik 
kanker veroorsaak. Dit, aangesien die agentskap mobiele fone as n karsinoge- 
niese risiko lys. 


Volgens gepubliseerde nuusverslae het n span van 31 wetenskaplikes van 14 
lande hierdie besluit geneem na hersiening van vorige hersiene studies aangaande 
sellulêre telefoonveiligheid. Die wetenskaplikes het gesê dat hulle genoeg getuie- 
nis gevind het om persoonlike blootstelling as moontlik karsinogenies vir mense 
te kategoriseer. 


Wat dit beteken is dat hulle n mate van bewys gevind het in die toename 
van twee tipes breinkanker by gebruikers van mobiele fone, maar dit was nie 
moontlik om aangaande ander tipes kanker gevolgtrekkings te maak nie. 


Die radioindustrie het gereageer met die aankondiging waarin hulle sê: “dit 
beteken nie dat selfone kanker veroorsaak nie". Die Sellulêre Telekommunikasie- 
Industrievereniging het bygevoeg dat die navorsers van die Wêreldgesondheid- 
sorganisasie nie enige nuwe navorsing onderneem het nie, maar dat hulle net 
alreeds gepubliseerde studies hersien het. 


Voor hulle aankondiging op Dinsdag 31 Mei het die Wêreldgesondheidsorgan- 
isasie gebruikers verseker dat geen nadelige gesondheidsgevolge van sellulêre 
telefone vasgestel is nie. 


Die verslag het geen verskil tussen selfone wat in die 90 MHz-band werk en die 
in die hoër frekwensies aangedui nie. Dus, jou handstel in die 70 cm-band is 
heel waarskynlik baie veilig! 


HE-BAKEN SE ROEPSEIN VERANDER 


Die HF-baken, ZS4BOT, wat onlangs begin het om op 7,027 MHGZ uit te saai, 
se roepsein het verander na ZSOBOT. OKOSA het vir ZS4JAN gekontak en 
verduidelik dat die oorspronklike roepsein verkeerdelik toegeken is. OKOSA het 
verduidelik dat alle bakens se roepseine sal verander om met ZSO-voorvorgsels 
te begin. 


HEF VOORTPLANTINGSVOORSPELLING 


Hannes Coetzee, ZS6GBZP, berig dat die verwagte sonaktiwiteit op lae vlakke sal 
wees tot die 9de Junie. Daarna sal die sonaktiwiteit afneem tot baie lae vlakke 
tot ongeveer die 14de Junie. Gedurende die week het Sonvlek 1 226 verskeie C- 
klas fakkels veroorsaak terwyl dit sy vorm en grootte verander het. Nog 'n nuwe 
sonvlek is besig om aan die Westekant van sonvlek 1 231 te vorm. Vir diegene 
wat hulle eie frekwensies voorspel, is die verwagte effektiewe sonvlektelling vir 
die week sowat 55. 


15 m is die beste keuse vir DX gevolg deur 20 en 30 m en natuurlik die bande 
tussenin. 


Besoek gerus www.spaceweather.co.za vir meer inligting. 


DAGBOEK VAN GEBEURE 16 Junie Uitsending van Jeug in Amateurradio 
om (09:30, maar ontvangs van bakensein op 435,345 MHz reeds om (7:56 en 
(9:33. 16 Junie Jeugdagnaelloop vanaf 10:00 tot 12:00 SAT. 18 Junie - Kursus 
in programmering in Windows in Gauteng. Bespreek by www.sarl.org.za. 


SARLNUUS nooi klubs en individue om nuusbrokkies wat radioamateurs en 
kortgolfluisteraars sal geniet, in te stuur. Stuur dit - indien moontlik - in beide 
Engels en Afrikaans, na www.sarl.org.za/newsinbox.asp, nie later as die Don- 
derdag voor uitsending nie. 


Die SARL nooi u ook om te luister na die program Amateurradio VANDAG 
wat om 10:00 SAT op 145,750 MHz in die Pretoria-gebied uitgesaai word, met 
herleidings op 7 082, 7 205 en 17 750 kHz. Daar is ook `n potgooi-uitsending deur 
ZSGRO. Vir oudiostrome en Echolink deur ZS6FCS, besoek www.sarl.org.za, klik 
op 'Amateur Radio TODAY”, gaan af op die groen kolom en klik op “LISTEN 
ON THE WEB'. `n Heruitsending vind Maandagaande om 18:30 SAT op 3 230 
kH7 plaas. Sentech borg die uitsendings op die nie-amateurfrekwensies. 


U het geluister na `n bulletin van die Suid-Afrikaanse Radioliga, saamgestel 
deur George, ZS6ONE. 
Dankie dat u geluister het. 73. /EX 


Ten einde u inskrywing op hierdie subskripsielys te verander of dit daar- 
van te verwyder, gaan na www.sarl.org.za/members/admin/maildat.asp. 
members/admin/maildat.asp. 


